home

159531.wikispaces.com http://nattamon.wikispaces.com/ = Welcome to Nattamon Dechma = toc

= การศึกษา = ระดับประถมศึกษา จากโรงเรียนอนุบาลชัยนาท ระดับมัธยมศึกษา จากโรงเรียนชัยนาทพิทยาคม ระดับปริญญาตรี จากคณะวิทยาศาสตร์ เอกวิทยาศาสตร์ทั่วไป กศบ. (เกียรนิยม) มหาวิทยาลัยศรีนครินทรวิโรฒ =**ประสบการณ์การสอน**= วิชา วิทยาศาสตร์ ม. 1 วิชา ปฏิบัติการวิทยาศาสตร์ 1 ม. 4 =**ประสบการณ์การทำงาน**= ครูผู้ช่วย กลุ่มสาระการเรียนรู้วิทยาศาสตร์ โรงเรียนอยุธยาวิทยาลัย จังหวัดพระนครศรีอยุธยา =**ผลงาน**= -ตีพิมพ์บทความในวารสารมหาวิทยาลัยศรีนครินทรวิโรฒ งานวิจัย เรื่อง การพัฒนาแบบฝึกทักษะกระบวนการทางวิทยาศาสตร์ ขั้นบูรณาการ ของนักเรียนชั้นมัธยมศึกษาปีที่ 1 -เป็นผู้ฝึกสอนการแข่งขัน Science Show ได้รับรางวัลระดับเหรียญทอง การแข่งระดับภูมิภาค -สอบวัดระดับความรู้ ได้เป็น Master Teacher -เป็นที่ปรึกษาโครงการ ธนาคารขยะ โรงเรียนอยุธยาวิทยาลัย -เป็นกรรมการตัดสินการแข่งขัน Science Show ระดับภาคกลางและภาคตะวันออก ปี 2553


 * Email : kruampare@hotmail.com**

=**อนุทิน**=

**อนุทิน 1**
วันนี้เป็นการเรียนครั้งนี้เป็นครั้งแรก ซึ่งข้าพเจ้าดีใจมากที่ได้เรียน เพราะก่อนหน้านี้เคยเข้าไปดูงานที่อ. บุปผชาติเคยทำ เกี่ยวกับเรื่อง Constructinism แล้วเกิดความสนใจมาก และเมื่อได้เรียนในครั้งนี้ อาจารย์ให้เข้าเว็บ kruthai.ning.com เป็นเว็บครูไทยภิรมย์ศึกษา และอาจารย์ให้สมัครโดยต้องใช้อีเมล์ของเกษตร ซึ่งข้าพเจ้าและเพื่อนๆ ในกลุ่มไม่เคยเข้าอีเมล์นี้มาก่อนเลย แต่ก็สามารถสมัครได้ แต่ที่รู้สึกแปลกใจคือ เราต้องเข้าที่คำว่า Sign up ที่แปลว่าการสมัคร ซึ่งปกติ ข้าพเจ้าไม่เคยเจอคำนี้ในการสมัครต่างๆ อาจารย์ได้อธิบายแนะนำวิชา โดยให้เข้าไปดูที่ประมวลการสอนก่อน จากนั้นให้ทุกคนสร้าง Blog ของตนเอง และอาจารย์ได้แนะนำว่าความหมายของสองคำ คือ forum และ Blog ว่าแตกต่างกันคือ ถ้าเป็น forum จะเป็นการแลกเปลี่ยนประเด็นที่สนใจเหมือนๆกัน ลบไม่ได้ ส่วนBolg คือการเขียนประสบการณ์ความรู้และสารสนเทศของผู้เขียนเอง เป็นการโพสต์ที่สามารถแก้ไขได้ตลอด จากนั้นอาจารย์ได้สอนการแปลงไฟล์ power point ให้เป็น pdf และจากนั้นก็ให้อธิบายความรู้เดิมของแต่ละคนว่ารู้อะไรบ้างเกี่ยวกับทฤษฎี Constructivism Constructionism Connectiontivism ซึ่งข้าพเจ้าได้รู้เกี่ยวกับ Construtivism มากกว่าเรื่องอื่น เพราะอาจารย์ในวิชาอื่นๆ ได้กล่าวถึงมาบ้างแล้ว แต่Constructionism ข้าพเจ้าก็ได้รู้ว่าเป็นการสร้างความรู้ด้วยชิ้นงาน ส่วนคำว่า Connectiontivism นั้นไม่เคยได้ยินมาก่อน จึงต้องค้นหาจาก google ในตอนสุดท้าย อาจารย์ได้ให้ดูภาพ การ์ตูนที่อธิบายเกี่ยวกับ Constructivism และอธิบายซึ่งทำให้ข้าพเจ้าเข้าใจอย่างแท้จริง และชอบเทคนิคการสอนของอาจารย์แบบนี้มากๆ เลยค่ะ วันนี้เป็นการเรียนที่สนุก และทำให้ได้รับความรู้เพิ่มเติมหลายอย่าง

**อนุทิน 2**
การเรียนวันนี้อาจารย์ให้ค้นหาข้อมูลการปฏิรูปการศึกษาทศวรรษที่ 2 ซึ่งมีกรอบแนวคิด 4 ด้าน แล้วนำไปโพสต์ ต่อจากนั้นได้วิเคราะห์กันว่าแต่ละด้านเป็นอย่างไร ถ้าสังเกตจะพบว่า ข้อแรกคือการพัฒนาคน ซึ่งเป็นสิ่งสำคัญมากที่จะพัฒนาการศึกษา ซึ่งข้าพเจ้าเห็นด้วย เพราะการที่เราจะพัฒนาการศึกษาเราให้ทัดเทียมกับนานาประเทศ ต้องพัฒนาที่ตัวคนก่อน ซึ่งก็คือเด็กนักเรียนนั่นเอง จากนั้นอาจารย์ให้เพิ่มเพื่อนในห้องเพื่อให้ทุกคนสามารถเสนอแนะข้อคิดเห็นต่างๆต่อกันได้ และสอนวิธีการเพิ่มเพื่อนด้วยการพิมพ์อีเมล์ และการคลิ๊กไปที่รูปภาพเพื่อนเลย แล้วค่อยเชิญเพื่อน อาจารย์ให้วิเคราะห์เปรียบเทียบ Constructivism กับ 5E ว่าเหมือนและแตกต่างกันอย่างไร ซึ่งพบว่า ในขั้นสำรวจความรู้ ครูมีบทบาท โดยกระตุ้นคำถามเพื่อทบทวนความรู้เดิมของนักเรียน ขั้นที่ 2 ขั้นสำรวจความรู้ นักเรียนมีบทบาทมาก เพราะนักเรียนจะต้องลองผิดลองถูก และต้องมีการปฏิสัมพันธ์กับสื่อ สิ่งแวดล้อม เพื่อนและครู ขั้น 3 การอธิบาย นักเรียนต้องมีบทบาทมาก และขั้นที่ 4 การขยายความรู้ ครูมีบทบาทมากเพื่อขยายและแนะนำความรู้เพิ่มเติมให้นักเรียน ขั้น 5 ขั้นประเมินผล ครูมีบทบาทมากกว่า ซึ่งทำให้ข้าพเจ้าได้เข้าใจมากขึ้นว่า 5E ก็เป็นการสร้างความรู้ด้วยตนเองของนักเรียนด้วยการปฏิสัมพันธ์กันโดยเชื่อมโยงความรู้เดิมและความรู้ใหม่เช่นเดียวกับ Constructivism อาจารย์ได้อธิบายถึงจอร์ช ซีแมน ซึ่งเป็นผู้เสนอความคิดเกี่ยวกับ Social learning กล่าวว่าคนที่สนใจเรื่องเดียวกัน จะไปเป็นสมาชิกร่วมกันเพื่อติดต่อสัมพันธ์กัน ทำให้เกิดการแบ่งปันแลกเปลี่ยนเรียนรู้ต่อกัน ต่อจากนั้นอาจารย์ให้หาเกี่ยวกับ Bloom ที่เรานำแนวคิดของเขามาเป็นวัตถุประสงค์ของการศึกษาไทย และได้เห็นความแตกต่างของแผนภูมิของบลูม แบบเก่าและแบบใหม่ ที่พัฒนาขึ้นเนื่องจาก DIKW ที่บอกว่าปัญญาสำคัญกว่าความรู้ ความรู้สำคัญกว่าสารสนเทศ และสารสนเทศสำคัญกว่า ข้อมูล ซึ่งข้าพเจ้าเห็นด้วยกับแผนภูมินี้ ที่จะทำให้เกิดการเรียนรู้สิ่งต่างๆได้ดี และในช่วงสุดท้ายอาจารย์ให้ร่วมกันวิเคราะห์หลักสูตรแกนกลาง 2551 ว่ามีลักษณะที่สอดคล้องกับนโยบายการปฏิรูปการศึกษาทศวรรษที่ 2 และอาจารย์ได้พูดถึง สมรรถนะสำคัญของผู้เรียน 5 ด้าน ซึ่งข้าพเจ้าเคยสนใจเรื่องนี้เพื่อที่จะทำวิจัยในเทอมที่ 1 แต่ได้พยายามหาข้อมูลเกี่ยวกับสมรรถนะทุกด้าน พบว่ายังไม่ค่อยมีคนศึกษามากนัก และข้าพเจ้าคิดว่าสมรรถนะทั้ง 5 เป็นสิ่งที่จะช่วยพัฒนาเด็กไทย และการศึกษาไทยให้เจริญก้าวหน้าทัดเทียมนานาประเทศได้ ข้าพเจ้ารู้สึกว่าการเรียนในคาบนี้ได้รับความรู้ต่างๆ และกระจ่างในเรื่องของ Constructivism และ Constructionism มากกว่าเดิม

**อนุทิน 3**
วันนี้อาจารย์ได้ให้ทบทวนสิ่งที่ได้เรียนไปแล้วในครั้งก่อน โดยให้สรุปความหมายของคำว่า Constructivism Constructionism และ Connectionism โดยมีเพื่อนได้ร่วมแสดงความคิดเห็น ซึ่งอาจารย์บอกว่าถูกต้อง แต่ก็ยังไม่เข้าใจอย่างท่องแท้ และมีการพูดถึงการเรียนรู้แบบ จอห์น ดิวอี้ ที่กล่าวถึงเรื่อง การเรียนรู้โดยการลงมือทำหรือ Learning by Doing ซึ่งมีการอภิปรายถึงความแตกต่างกับ Doing by Learning ว่าเป็นอย่างไร ซึ่งข้าพเจ้าคิดว่าการเรียนแบบ Doing by Learning นั้นจะเกิดการเรียนรู้มากกว่า มีการอภิปรายเรื่องทฤษฎีการเรียนแบบ พฤติกรรมนิยม ซึ่งในห้องได้เสนอชื่อผู้คิดทฤษฎีต่างๆหลายคน เช่น พาฟลอฟ และสกินเนอร์ ซึ่งเป็นผู้ที่คิดริเริ่มในการใช้เทคโนโลยี และการทำ CAI เพื่อให้นักเรียนเกิดการเรียนรู้ และทำให้เกิดการหาประสิทธิภาพเครื่องมือ โดยหลักการที่เชื่อว่า การเรียนแบบค่อยๆให้ความรู้ที่ละส่วนแล้ววัดความรู้แต่ละครั้งเทียบกับการวัดความรู้เมื่อเรียนจบบทเรียนแล้ว ที่นิยมคือ การหาประสิทธิภาพ 80/80 และทฤษฎีของเพียร์เจต์ ที่คิดตามหลักปัญญานิยม เพียร์เจต์ให้คิดไว้หลายทฤษฎี และที่ทำให้ข้าพเจ้าได้เรียนรู้ในคาบนี้คือ ทฤษฎีตามหลักของ ออซูเบล ที่เน้นให้ครูเป็นศูนย์กลางในการเชื่อมโยงความรู้เดิมและความรู้ใหม่ แต่เน้นการใช้คำถามของครู เน้นให้ครูเป็นผู้จัดการ ซึ่งหลักการของออซูเบล ยังไม่เน้นการปฏิสัมพันธ์ ต่อมาได้พัฒนาเป็น Constructivism ที่เน้นการปฏิสัมพันธ์ระหว่างผู้เรียนและครู และระหว่างผู้เรียนกับผู้เรียน หรือแม้แต่ผู้เรียนและสิ่งแวดล้อม จากนั้นอาจารย์ได้ทบทวนเรื่อง Learning Pyramid พบว่าการเรียนโดยการจดหรือการฟังบรรยายทำให้ความคงทนในการเรียนรู้น้อย แต่ถ้านักเรียนได้ลงมือปฏิบัติจะมีเรียนรู้ได้ถึง 75% แต่ถ้ามีการสอนผู้อื่น จะทำให้เกิดการเรียนรู้ถึง 90% เลยทีเดียว ต่อมาได้หาคำว่า TIM ย่อมาจากคำว่า Technology Integration Matrix มีเครื่องมือเพื่อตรวจสอบดูว่าครูมีความสามารถในการใช้เทคโนโลยีอยู่ในระดับไหน แต่เมื่อโหลดดุการสอน พบว่ามีปัญหาโหลดช้ามาก บางคนก็ไม่สามารถเข้าได้ ในช่วงท้ายอาจารย์ให้เข้า kruvit2.wikispaces.com แล้วให้สมัครแต่ก็มีปัญหาในการใช้เนื่องจากสมาชิกมีการไปลบข้อมูลของอาจารย์ จึงต้องเข้าไปที่ 159531.wikispaces.com โดยจะเป็นการทำงานเป็นกลุ่มโดยไม่จำเป็นต้องอยู่ด้วยกัน แต่สามารถทำงานร่วมกันได้ ซึ่งข้าพเจ้าไม่เคยรู้จักวิธีการใช้ wiki แบบนี้มาก่อน แต่ก็เกิดปัญหาอีกครั้ง

อนุทิน 4
อาจารย์ทบทวน เรื่อง ทฤษฎีการเรียนรู้ แต่ละยุค 1. กลุ่มพฤติกรรมนิยม ที่มีพาฟลอฟเป็นผู้นำทางทฤษฎีนี้ ต่อมาเป็นกลุ่ม 2. Cognitive ดูโครงสร้างทางความรู้ความคิด มีการใช้ Mind Map โดยมี กานเย่ เป็นผู้นำของทฤษฎีนี้ มีการกำหนดขั้นตอนการเรียนการสอน เช่น ขั้นเร้าความสนใจ ขั้นทบทวนความรู้ จนถึงขั้นประเมินผล และในยุคหลังเป็นกลุ่ม 3. Constructivism จะเน้นการปฏิสัมพันธ์ เช่นการสอนแบบ Cooperative learning มีการแบ่งกลุ่มนักเรียน ส่วนมากจะแบ่งตามความสามารถคือ กลุ่มเก่ง กลาง อ่อน และแบ่งหน้าที่ของสมาชิกในกลุ่ม จากนั้นนักเรียนมีการทำกิจกรรมร่วมกัน และมีการสอนแบบ Constructinism ที่เน้นให้นักเรียนสร้างชิ้นงาน โดยมีการให้คนที่สนใจเรื่องเดียวกันมาแลกเปลี่ยนความคิด ความรู้ร่วมกัน โดยใช้เครือข่ายอินเตอร์เน็ต จากนั้นอาจารย์ได้อธิบายเทคโนโลยีเปลี่ยนแปลงสังคมและการเรียนรู้ โดย ทิม เบอร์เนอลี่ เป็นผู้ริเริ่มสร้าง Web 1.0 ในปี 1996 และในปี 2006 ก็พัฒนาเป็น Web 2.0 ซึ่งมีเครื่องมือในการสร้างที่ง่ายขึ้น คนธรรมดาทั่วไปก็สามารถสร้างเว็บไซต์ขึ้นเองได้ ทำให้เด็กและวัยรุ่นในยุคศตวรรษที่ 21 ต้องใช้คอมพิวเตอร์เป็น และสามารถใช้เทคโนโลยีในการศึกษาหาความรู้ด้วยตนเองได้ ต่อมาอาจารย์ให้เข้าเว็บ 159531 เพื่อตั้งชื่อกลุ่ม คำขวัญ และให้ทุกคนสร้างหน้าเว็บของตนเอง แต่ก็มีปัญหาในการสร้างบ้าง คือต้องมีการคอมม่าหรือ enter เพื่อจะได้สร้างได้สำเร็จ และต้องใช้ชื่อภาษาไทย และให้พิมพ์ประวัติส่วนตัวของตนเอง แต่ควรจะใส่หัวข้อด้วย จากนั้น ข้าพเจ้าและเพื่อนได้แสดงความคิดเห็นกันเกี่ยวกับชื่อกลุ่ม คำขวัญ ผ่านทางเว็บนี้ และคิดว่าเป็นประโยชน์อย่างมากทีเดียว ได้แลกเปลี่ยนความคิดโดยไม่ต้องพูดให้เสียงดังรบกวนผู้อื่น แต่สามารถปรึกษาและแสดงความคิดกันได้อย่างเต็มที่ และทำให้เกิดการเรียนรู้ที่ดีอีกด้วย และในช่วงสุดท้ายอาจารย์ให้นำอนุทินมาโพสต์ในบล็อกและทำลิงค์ แต่ข้าพเจ้ามีปัญหาเรื่องการทำ Heading เนื่องจาก เครื่องคอมพิวเตอร์ของข้าพเจ้าเป็น Windows รุ่นเก่า ต้องไปอัพเดทใหม่ จึงจะใช้งานได้ปกติ

อนุทิน 5
วันนี้อาจารย์ได้ให้สมัครเป็นสมาชิกของ google.com/a/ku.ac.th ซึ่งต้องเป็นผู้ที่เป็นสมาชิกของมหาวิทยาลัยเกษตรศาสตร์ เพราะต้องใช้ account ของเกษตรเท่านั้น เมื่อสมัครได้แล้ว อาจารย์ได้ให้ไปดาวน์โหลด jing download ซึ่งเป็นสัญลักษณ์ พระจันทร์ มีประโยชน์เพื่อส่งภาพหรือข้อมูลให้เพื่อนได้ แต่ต้องต่ออินเทอร์เน็ตเท่านั้น เช่น เพื่อนหลงทางหรือหาทางไปสถานที่หนึ่งไม่ได้ แต่เราสามารถให้แผนที่กับเพื่อนได้ โดยใช้เส้น copy รูปแล้วส่งให้เพื่อนได้ แต่ข้าพเจ้าไม่สามารถดาวน์โหลดโปรแกรมนี้ได้ จึงดูกับเพื่อนข้างๆ ก่อน จากนั้น อาจารย์ได้ให้เข้าที่ google apps แล้วเข้าที่ talk สนทนา แต่ก็ไม่สามารถเข้าได้อีก เนื่องจาก internet explore ต่ำเกินไป อาจารย์ได้แนะนำให้ดาวน์โหลด google chrome แต่ก็ยังไม่สำเร็จ ข้าพเจ้าเคยได้ยินโปรแกรมนี้จากการโฆษณาขายโทรศัพท์มือถือว่ารองรับโปรแกรมนี้ แต่ก็ไม่เข้าใจว่าคืออะไร จนวันนี้จึงเข้าใจว่าเป็นช่องทางการติดต่อกับเพื่อนได้อีกรูปแบบหนึ่ง และสามารถพูดคุยได้เยินเสียงกันด้วย ซึ่งเพื่อนๆ ในห้องได้ฝึกการใช้โปรแกรมนี้กันอย่างสนุกสนาน แต่ข้าพเจ้ายังทำไม่ได้ จึงคิดว่าจะไปอัพโปรแกรมต่างๆ ให้ทันสมัยและจะฝึกจากที่บ้าน เพื่อให้ทันเพื่อนๆ และจากนั้นอาจารย์ได้อธิบายการเข้าปฏิทิน เพื่อเป็นการจดบันทึกสิ่งต่างๆที่ต้องการจดจำ และสามารถสร้างกิจกรรมต่างๆ ไว้เตือนความจำได้ สามารถเลือกวันเดือนปี ได้ สามารถดูร่วมกับเพื่อนคนอื่นๆได้ ด้วย เพื่อนัดหมายทำงานร่วมกัน สามารถมีปฏิทินได้หลายอัน และสามารถเลือกให้สีแต่ปฏิทินได้เพื่อให้รู้ว่าแชร์กับเพื่อนคนใด นอกจากนี้ยังสามารถแชร์กับปฏิทินคนอื่นๆ ทั่วโลกที่เค้าเปิดไว้ อาจารย์ให้ลองสร้างกิจกรรมในปฏิทินวันนี้ว่า เวลา 18.00 น. หมดเวลาเรียน จากนั้นอาจารย์ให้ดูตรงอีเมล์การแจ้งเตือน อาจารย์สอนการปรับ[|แต่งหน้า]เว็บ igoogle สามารถเลือกโน้ตมาวางตรงไหนก็ได้ จัดได้ตามใจชอบ จากนั้นก็ให้เลือก ธีม ตามใจชอบ แล้วอาจารย์ให้ทำเอกสาร โดยดาวน์โหลดโปรแกรม power point แล้วให้แชร์กับเพื่อนๆในการทำร่วมกัน จากนั้นอาจารย์ให้ทำอนุทินครั้งที่ 5 แล้วนำลิงค์ไปโพสต์ในบล็อก

อนุทิน 6
วันนี้อาจารย์ให้ร่วมกันอภิปรายในกลุ่มตัวเองว่า วันนี้ได้รับงานมาเป็นวิจัยเรื่องอะไร ได้มีวิธีการในการแบ่งงานในกลุ่มอย่างไรบ้าง และเวลาทำงานนั้น มีวิธีการติดต่อและประสานงานกันอย่างไร ซึ่งกลุ่มของข้าพเจ้าก็ใช้วิธีการส่ง E-mail และการใช้ MSN และส่งข้อมูลมารวมกันจากนั้นก็ส่งกลับไปให้สมาชิกทุกคนในกลุ่มได้อ่านและร่วมกันแก้ไขอีกครั้งหนึ่งซึ่งมีเพื่อนบางกลุ่มก็ได้ใช้ google talk และบางคนก็โทรศัพท์ติดต่อกัน จากนั้นอาจารย์จึงให้ข้อสังเกตว่าทำไมจึงไม่ใช้ wiki เป็นตัวช่วยเหลือ พวกเราจึงบอกข้อจำกัดว่า ไม่สามารถแนบไฟล์ให้กันได้ อาจารย์จึงได้แนะนำการใช้ google site ซึ่งพวกเราได้สมัครไว้เมื่อสัปดาห์ก่อน อาจารย์ได้สอนการสร้างเว็บไซต์ของตนเอง และการแทรกรูปภาพ จากเว็บไซต์ และสอนการเขียนผังเว็บไซต์ ว่าควรจัดลำดับอย่างไร ซึ่งโดยหลักแล้วหน้าเว็บจะมีส่วนประกอบ 5 ส่วน คือ หน้าเว็บ ประกาศ ตู้เก็บเอกสาร รายการ หน้าเริ่มต้น ซึ่งอาจารย์ได้อธิบายการใช้งานในแต่ละส่วน และการแก้ไขหัวข้อต่างๆ ที่สำคัญคือ การแนบไฟล์ power point ทั้งจากที่เราได้อัพโหลดไว้ใน document และจากไฟล์ในคอมพิวเตอร์ และการแนบไฟล์ pdf ด้วย ซึ่งเป็นประโยชน์ในการติดต่องานกัน อีกทั้งยังมีการ comment แลกเปลี่ยนความคิดเห็นกันและกันได้ในทันที อีกทั้งยังมีการเตือนหรือส่งโน๊ต รายงานความคืนหน้าของงานที่ตนทำได้อีกด้วย โดยสามารถกำหนดเวลาได้ ซึ่งเป็นสิ่งที่ข้าพเจ้าคิดว่ามีประโยชน์ต่อการทำงานกลุ่ม ที่พวกเราไม่สามารถเจอตัวกัน มานั่งอภิปรายพร้อมกันได้เป็นอย่างดีเลยทีเดียว

อนุทิน 8
วันนี้อาจารย์เริ่มด้วยการถามเรื่อง ไฟล์วีดีโอ มีสกุล อะไรบ้าง คือ MP4, MPG, RMVB, FLV, FWF, AVIอาจารย์จะสอน การแปลงไฟล์ power point เป็นไฟล์ วิดีโอ โดยให้ serch คำว่า ppt to swf จากนั้นก็ดาวน์โหลด จากเว็บ [|www.ispringfree.com] จากนั้นได้ลงมือทำ อาจารย์ได้บอกว่า ในยุคนี้ครูไม่จำเป็นต้องสร้างสื่อเอง เพียงแต่เรียนรู้วิธีการดึงมาใช้เท่านั้น จากนั้นเปลี่ยนไฟล์ swf เพื่อให้ yutube ยอมรับ คือ สกุล avi mp4 wmv video โดยใช้โปรแกรม converter master หรือ iwisoft จากนั้นอาจารย์สอนการทำ slideshare โดยทำ power point ก่อนแล้วก็ทำเป็นไฟล์วีดีโอ จากนั้นก็ทำ Photo peach ซึ่งสามารถแทรกเนื้อหา ให้ขึ้นใต้ภาพเพื่อบรรยายแทนคำพูดก็ได้ และยังสามารถเลือกเพลงประกอบเรื่องได้อีกด้วย และสามารถสร้างคำถาม ให้นักเรียนตอบ ระหว่างมีการอธิบายได้ด้วย อีกทั้งยังมีคำตอบให้ด้วย จากนั้นก็นำไปโพสต์ใน kruthai.ning.com จากนั้นอาจารย์ ให้ดาวน์โหลด Photo story 3 for windows และนำไปลงใน Youtube แล้วนำลิงค์มาวางในบล๊อกของกลุ่ม ซึ่งกว่าจะสมัครได้ ใช้เวลานานมากๆ โดยข้าพเจ้าต้องใช้ อีเมล์ของเกษตรศาสตร์จึงจะสมัครได้ เมื่อสมัครได้ก็นำไป up load ใน youtube ข้าพจ้าไม่เคย ทำมาก่อน รู้สึกว่าสนุกในการทำ และได้รับความรู้ในการใช้สื่อไอซีที ซึ่งจะมีประโยชน์ในการจัดการเรียนการสอนได้เป็นอย่างดี

อนุทิน 9
อาจารย์ได้ให้เข้า [|www.google.com/a/ku.ac.th] และได้อธิบายเกี่ยวกับการเข้าใช้ โดยต้องมีอายุตั้งแต่ 13 ปีขึ้นไป และถ้านำไปใช้ในการสอนอย่าง ning ควรใช้กับนักเรียนระดับ ม. 2 ขึ้นไป การใช้ กูเกิลไซต์ และอาจารย์ได้ให้เข้าไปดู ยูทูบ แล้วดูที่ 3 steps 21 st ต้องสอนให้นักเรียนรู้จักที่จะเรียนรู้ โดยไม่จำกัดอยู่แต่ชั้นเรียน แต่สามารถเรียนรู้จากการปฏิสัมพันธ์กับทุกอย่างที่อยู่รอบตัว 1. Competition 2. Cooperrattion คือ มีการตกลงกติการ่วมกัน ทำงานร่วมกันหรือไม่จำเป็นต้องทำงานร่วมกันก็ได้ แต่ต้องปฏิบัติตามกติการ่วมกัน 3. Collaboration การให้ความร่วมมือในการทำงาน ทำด้วยกัน เริ่ม Step1 ต้องแปลงห้องเรียนให้สร้างสรรค์ พื้นที่ที่ให้นักเรียนเรียนรู้ อัลเบิร์ตไอสไตน์ บอกว่า “ฉันไม่สอนสิ่งนั้นสิ่งนี้ให้เด็กแต่ฉันจะสร้างสถานการณ์ให้พวกเขาได้เรียนรู้” ถ้าครูพูดมาก นักเรียนจะเรียนรู้น้อย เราควรจะเตรียมนักเรียนของเราให้เป็นประชากรในศตวรรษที่ 21 ให้นักเรียนเป็นผู้เรียนรู้ตลอดชีวิต Talkนักเรียนต้องได้พูด ได้มีปฏิสัมพันธ์กัน Build สร้างชิ้นงานด้วยกัน มีปฏิสัมพันธ์กับสิ่งของ Cteate สร้างสรรค์ชิ้นงาน Collaborate ร่วมกันคิด คิดอะไรได้มาแสดงร่วมกัน ห้องเรียนสวยงาม สะดวกสบาย อาจารย์แนะนำว่า ครูควรเป็น KFCA ( Klowledge Facilitate Context Assistant ) Step 2 สอนนักเรียนให้มีทักษะของ competition การแข่งขันกับตัวเอง cooperation และ Collaborate ทำงานร่วมกับผู้อื่นได้ เราสามารถใช้ wiki ให้นักเรียนทำงานร่วมกันเป็นทีมได้ เพื่อให้นักเรียนเกิดความปลอดภัย กับเพื่อนที่ได้ทำงานร่วมกัน ศัตรูการเรียนรู้ของนักเรียน คือ การพูดมากของครู Step 3 การทำให้นักเรียนมีเพื่อนกับทั้งโลก โดยให้โอกาสนักเรียนมีการทำงานร่วมกับผู้อื่นทั้งโลก เช่น Globe จากนั้นอาจารย์ให้สมัคร skype เพื่อเป็นช่องทางหนึ่งในการสร้างพื้นที่แห่งการเรียนรู้ให้แก่นักเรียน ซึ่งข้าพเจ้าคิดว่า skype คล้ายกับ msn แต่คิดว่ามีคุณภาพ และสามารถใช้โทรศัพท์ไปต่างประเทศได้อีกด้วย ในช่วงสุดท้าย อาจารย์ได้เข้า podomatic โดยทำ postcast โดยสามารถอัดเสียงแล้วเก็บไว้ได้เป็นตอนๆ

อนุทิน 10
วันนี้อาจารย์เริ่มด้วยการให้นักเรียนสืบค้น คำว่า webquest ว่าคืออะไร เพราะในห้องไม่มีใครรู้จักหรือเคยได้ยินคำนี้กันมาก่อน พบว่า เป็นกิจกรรมการเรียนการสอนที่ออกแบบมาให้เหมาะกับรูปแบบการเรียนการสอนบนเว็บโดยเน้นว่าข้อมูลส่วนใหญ่ที่ผู้เรียนใช้มาจากเว็บ จุดเด่นของการเรียนการสอนบนเว็บ คือมีฐานข้อมูลให้เสาะแสวงหาความรู้ และสามารถเรียนรู้ในรูปแบบของความร่วมมือ (Cooperative and Collaborative Learning) ได้เป็นอย่างดี WebQuest ได้รับการพัฒนาโดย Bernie Dodge และ Tom March ในปี ค.ศ. 1995 ณ. มหาวิทยาลัยซานดิเอโก (San Diego State University) และได้รับความสนใจจากนักการศึกษาจำนวนมากมายในการนำไปใช้กับบทเรียนและรายวิชาต่างๆ สามารถเน้นการแสวงหาความรู้ โดยมีฐานข้อมูลที่ผู้เรียนจะสามารถค้นหาได้จากแหล่งต่าง ๆ บนอินเตอร์เน็ต (Dodge, 1995) WebQuest เน้นการรู้จักใช้ข้อมูลสารสนเทศมากกว่าการแสวงหาข้อมูลสารสนเทศ รูปแบบของกิจกรรมเว็บเครสท์สามารถสนับสนุนให้ผู้เรียนเรียนรู้โดยใช้กระบวนการคิดขั้นสูงอย่างขั้นการวิเคราะห์ การสังเคราะห์ และการประเมินผล จากนั้นอาจารย์ได้อธิบายเพิ่มเติมว่า Project bases learning กับ Problem based learning มีลักษณะคล้ายคลึงกัน แต่ Project bases learning จะต้องมีชิ้นงานที่ต้องได้ออกมา แต่Problem ไม่จำเป็นต้องมีชิ้นงาน แต่อาจจะเป็นสิ่งที่จับต้องไม่ได้ก็ได้ เช่นการพูด การนำเสนองาน และอาจารย์ได้ให้ร่วมกันอภิปรายถึงขั้นตอน [|WWW.KU.AC.TH] www. เป็นเซอร์ฟเวอร์ ของ เกษตรศาสตร์ ที่เป็นสถานศึกษา และเป็นของประเทศไทย อาจารย์ได้เพิ่มเติมว่า สารสนเทศคือ ข้อมูลและการจัดกระทำ อธิบายข้อมูลนั้นๆ จากนั้นอาจารย์ได้อธิบายถึงการคิดของบลูม เริ่มตั้งแต่ การจำ เข้าใจ ประยุกต์ วิเคราะห์ ประเมินค่า โดยหาเหตุผลมาโต้แย้ง วิพากษ์วิจารณ์ ตัดสิน และสร้างสรรค์ โดยผู้เรียนสร้างอะไรใหม่ๆขึ้นมาได้ จากนั้นอาจารย์ได้อธิบายเกี่ยวกับ web 2.0 ว่ามีมาตั้งแต่ 2004 และใช้อย่างแพร่หลายในปี 2006 จากนั้นอาจารย์ได้อธิบายการหาเครื่องมือแบบ web 2.0 เพื่อให้นักเรียนเกิดการเรียนขั้นสูง

อนุทิน 11
อาจารย์ให้เริ่มกิจกรรมด้วยการนัดหมายกับเพื่อนโดยใช้ปฏิทิน ให้นัดตั้งแต่เวลา 6.00-18.00 น. แล้วให้ตอบคำถามจากการวิเคราะห์แผนการจัดการเรียนรู้ ที่อาจารย์กำหนดให้ ข้อ 1 ตอบว่าเป็นวิธีการสอนแบบ Project base learning ข้อ 2 การสร้างอัลบั้มภาพ ใบงาน แบบฝึกหัด ข้อ 3 เป็นสถานการณ์ที่เป็นนักจัดรายการทีวี โดยครูกำหนดกรอบให้ โดยนักเรียนมีโอกาสเลือกบรรยายได้เอง และข้อ 4-10 จากนั้นอาจารย์ให้ช่วยกันคิดเกี่ยวกับ web 2.0 โดยสรุปทำเป็น แผนผังมโนทัศน์ โดยใช้โปรแกรม bubbles โดยให้บอกว่าสิ่งใดที่ตนถนัดมากที่สุด ถนัดปานกลาง ถนัดน้อย และน้อยที่สุด ซึ่งข้าพเจ้าได้จับคู่กับเพื่อนช่วยกันคิด แล้วสร้างขึ้นซึ่งได้ประมาณ 13 อย่าง จากนั้นอาจารย์ให้ดู Blog tv แล้วได้สั่งงานให้ทำ web quest โดยจับคู่กับเพื่อนทำ จากการเรียนวันนี้ที่ได้จับคู่คิดกับเพื่อน ทำให้เกิดการเรียนรู้และได้ช่วยกันคิด ได้รับฟังความคิดเห็น เหมือนเล่นเกมเพราะต้องตอบให้ทันเวลา ซึ่งสนุกสนานมาก ทำให้การเรียนในชั่วโมงนี้สนุกมาก

อนุทิน 12
วันนี้อาจารย์ได้จัดการเรียนการสอนในห้องเป็นแบบ Web quest โดยมี 5 ขั้นตอน คือ 1.Introduction การเรียนครั้งนี้เป็นคาบสุดท้าย อาจารย์ให้ทำการประมวลสาระที่ได้เรียนรู้ จัดทำ ในรูปของวิกิ โดยปรับปรุง 159531.wikispaces.com 2.Task สร้างวิกิของตนเองประกอบด้วยสาระที่ร่วมกันประมวลเป็นหัวข้อในหน้าต่าง ๆ ของวิกิ ออกแบบการเรียนการสอนในรูปแบบของเว็บเควสต์ อาจารย์ได้นำเสนอผลงานนิสิตปริญญาตรี ที่รวบรวมการทำงานไว้ บน wikispaces มีการนำเสนองานต่างๆไว้ เช่น การสร้าง web 2.0 3.Process 3.1 สร้าง wiki ของตนเอง และลิงค์ในทีมของตน ใน 159.wikispaces.com 3.2 สมาชิกกลุ่มกำหนดหัวข้อสาระที่ประมวลจากการเรียนในวิชานี้ 3.3 สร้างสารบัญ (list of wiki pages) 4.Resources อาจารย์ได้ให้แหล่งข้อมูลเพื่อศึกษาไว้ด้วย 5.Evaluation โดย อาจารย์ให้ดูตัวอย่าง Evaluation Rubric ซึ่งเป็นการประเมินที่ละเอียดและครอบคลุมดีมาก ในช่วงสุดท้าย อาจารย์ให้สมัคร voki และสอนการทำ แต่ข้าพเจ้าก็ทำไม่ทัน เนื่องจาก กำลังทำ Wikispaces ของตนเอง โดยกลุ่มของข้าพเจ้าได้แบ่งเรื่องกันทำ ซึ่งอาจารย์ได้สอนการนำผลงานของเราและเพื่อนมาแชร์กัน ซึ่งข้าพเจ้าคิดว่ามีประโยชน์และทำให้ประหยัดเวลาการทำงานได้มากทีเดียว อีกทั้งเราสามารถแก้ไขและปรับปรุงในเรื่องของเพื่อนที่เรานำมาลิงค์ไว้ ได้อีกด้วย